Nafarroako Parlamentuko Mahaiak, 2020ko maiatzaren 11n egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkezturiko galdera, Petilla Aragoiko osasun egoerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko maitzaren 11n

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

• Atzo, Diputatuen Kongresuan, zuzenketa bat onetsi zen, zeinaren bidez, enklabe bat diren udalerriek Covid-19aren eta haren efektuen ondoriozko osasun-larrialdian zehar inguruko probintziaren berezko tratamendua jasoko baitute, eta ez baita eragozpena izanen inguruko probintzia hori udalerri horiena ez den beste autonomia-erkidego batekoa izatea. Hori dela-eta, zer osasungintza-egoeratan geratzen da Petilla Aragoi?

• Zein da Nafarroako Gobernuaren balorazioa Petilla Aragoiren egoera-aldaketari buruz?

Iruñean, 2020ko maiatzaren 7an

Foru parlamentaria: Maiorga Ramírez Erro